་ལོ་སྤྲེལ་ཟླ།
༄༅། །རྩ་གསུམ་རྒྱལ་བ་རབ་འབྱམས་མཆོད་པའི་དུས་
གཉན་ཚེས་བཅུའི་རྣམ་བཤད་བློ་གསལ་རྒྱན་གྱི་
ཕྲེང་བ་ཞེས་བྱ་བ་བཞུགས་སོ། །
༄༅། །སྡེབ་སྦྱོར་མཉམ་བའི་པྲིཏྟ་ལས་ཡི་གེ་བཅུ་གཉིས་པ་སྐྱེ་འགྲོའི་ནང་ཚན་ཆུ་འཛིན་ཕྲེང་བ་ཞེས་བྱ་བའི་པྲཏྟརས་
བཅིངས་པའོ། །
༄༅། །ཨོཊིཡནཱམིདྷེབནཱཐསྭམིཏེཛབ། །
༄༅། །གཟི་བརྗིད་འོད་དཔག་མེད་དགོན་ཨོ་རྒྱན་རྗེ། །
༄༅། །མཉྫུཤྲཱིཨཏིཤཙསུམཏིཀིརྟི། །
༄༅། །ཨ་ཏི་ཤ་དང་འཇམ་དཔལ་བློ་བཟང་གྲགས། །
༄༅། །ཛྙཱནེཀབིཀྵརཛལྭབནྟནིརྟི། །
༄༅། །ཡེ་ཤེས་གཅིག་ལས་རྣམ་འགྱུར་ཆུ་ཟླའི་གར། །
༄༅། །པྲབཙིཏྟནིརདཤཏུམདཱ། །
༄༅། །ངེས་པ་སྙིང་ནས་རྙེད་པས་ལན་བརྒྱར་འདུད། །
སྲིད་དང་ཞི་བ་གཉིས་མེད་རོ་མཉམ་པའི། །གང་ལ་རང་བཞིན་མ་གྲུབ་སྒྱུ་མ་ལྟར། །
གཟིགས་ཀྱང་སྣང་ཚུལ་རྟེན་འབྲེལ་བསླུ་མེད་ཕྱིར། །བསོད་ནམས་ཡེ་ཤེས་ལམ་འདི་སྙིང་པོར་
ཟུངས། །ཐམས་ཅད་མཁྱེན་པའི་ས་མཆོག་དམ་པ་གཉིས། །གང་གིས་མངོན་དུ་མ་བྱས་དེ་སྲིད་
བར། །དོན་གཉིས་སྒྲུབ་པའི་ལམ་གཞན་རྒྱལ་བ་དེས། །རྒྱུ་འབྲས་ཐེག་པར་གསུངས་པ་འགའ་
མ་མཐོང༌། །དེ་ཕྱིར་འཁོར་གསུམ་རྣམ་པར་མི་རྟོགས་པའི། །གཏན་པ་མེད་པའི་མཆོད་སྦྱིན་
1

སྤྲེལ་ལོ་སྤྲེལ་ཟླ།
སྒོ་འཕར་བརྒྱ། །འབྱེད་པའི་དུས་གཉན་ཚེས་བཅུ་བཟུང་བའི་གཏམ། །ཡིད་འཕྲོག་བློ་གསལ་
རྒྱན་གྱི་ཕྲེང་བ་སྤེལ། །
དེ་ཡང་བསྐལ་པ་བཟང་པོ་འདིར་རྣམ་འདྲེན་བཞི་པའི་བཀའ་རྗེས་སུ་བསྒྲུབས་པར་འདོད་
པའི་ལུས་ཅན་ཐར་པ་དང་ཐམས་ཅད་མཁྱེན་པ་དོན་དུ་གཉེར་བ་དག་གིས་ལམ་ཚུལ་བཞིན་དུ་
བསྒྲུབ་པ་ལ། རྒྱུ་ཡི་དུས་སུ་ཚོགས་གཉིས་རྫོགས་པ་དང་། ལམ་གྱི་དུས་སུ་སྒྲིབ་གཉིས་སྦྱངས་
པ་དང་། འབྲས་བུ་ཟབ་གསལ་གཉིས་མེད་ཀྱི་ཡེ་ཤེས་རྡོ་རྗེ་འཆང་ཆེན་པོ་མངོན་དུ་བྱེད་པ་ཡིན་
ཏེ། རིགས་པ་དྲུག་ཅུ་པ་ལས། དགེ་བ་འདི་ཡིས་སྐྱེ་བོ་ཀུན། །བསོད་ནམས་ཡེ་ཤེས་ཚོགས་
བསགས་པ། །བསོད་ནམས་ཡེ་ཤེས་ལས་བྱུང་བའི། །དམ་པ་གཉིས་པོ་ཐོབ་པར་འགྱུར། །ཞེས་
རང་དོན་དམ་པ་ཆོས་སྐུ་དང་། གཞན་དོན་དམ་པ་གཟུགས་ཀྱི་སྐུ་གཉིས་མངོན་དུ་བྱ་བ་ལས།
དེའི་རང་བཞིན་ནི། རིན་ཆེན་འཕྲེང་བར། སངས་རྒྱས་རྣམས་ཀྱི་གཟུགས་ཀྱི་སྐུ། །བསོད་
ནམས་ཚོགས་ལས་བྱུང་བ་སྟེ། །ཆོས་ཀྱི་སྐུ་ནི་མདོར་བསྡུ་ན། །རྒྱལ་པོ་ཡེ་ཤེས་ཚོགས་ལས་
འཁྲུངས། །དེ་ལྟ་བས་ན་ཚོགས་དེ་གཉིས། །སངས་རྒྱས་ཉིད་ནི་ཐོབ་པའི་རྒྱུ། །དེ་ལྟར་འདོད་ན་
བསོད་ནམས་དང་། །ཡེ་ཤེས་ཚོགས་འདི་ནན་ཏན་མཛོད། །ཅེས་པ་ལྟར། རྒྱུ་བསོད་ནམས་ཀྱི་
ཚོགས་བསགས་པའི་ཐབས་གཏན་པ་མེད་པའི་མཆོད་སྦྱིན་རྣམ་པར་དག་པ་ལ་རག་ལས་པ་
ཡིན་ཞིང་། དེ་འཁོར་གསུམ་རྣམ་པར་མི་རྟོག་པའི་ཐབས་དྲི་མ་མེད་པ་དག་གིས་བགྱིད་ན་དགེ་
རྩ་རླབས་པོ་ཆེར་གྱུར་ནས་འབྲས་བུ་མི་ཟད་པ་སྟེ། བློ་གྲོས་རྒྱ་མཚོས་ཞུས་པའི་མདོ་ལས། ཇི་
ལྟར་ཆུ་ཐིགས་རྒྱ་མཚོ་ཆེ་ནང་ལྷུང་། །རྒྱ་མཚོ་མ་སྐམ་བར་དུ་དེ་མི་བསྐམ། །དེ་བཞིན་བྱང་ཆུབ་
ཡོངས་བསྔོས་དགེ་བ་ཡང་། །བྱང་ཆུབ་མ་ཐོབ་བར་་དུ་དེ་མི་འཛད། །ཅེས་སོ། །དེ་ལྟར་བསྒྲུབ་
པའི་ཐབས་ཁྱད་པར་ཅན་དེ་གང་ཞེ་ན། ལེགས་པར་སྦྱར་བ་སཾ་སྐྲྀ་ཏ་ཡིས། དྲི་མནྜལ་པ་རི་ཤུདྷ།
བོད་ཀྱི་དཀྱིལ་འཁོར་གསུམ་ཡོངས་སུ་དག་པ་ཞེས་འགྱུར་ལ། དེ་མཁས་པ་རྣམས་སྒྲ་བསྡུས་
ཏེ། འཁོར་གསུམ་ཡོངས་དག་ཞེས་སྨྲ། དེ་ལ་ཞིང་དག་པ། བསམ་པ་དག་པ། དངོས་པོ་དག་པ་
2

སྦྲེལ་ལོ་སྤྲེལ་ཟླ།
གསུམ་མོ། །དེ་ཡང་། ཞིང་དང་བསམ་པ་དངོས་པོ་གསུམ། །དག་པ་གཅིག་གི་རང་བཞིན་
ལ། །བསོད་ནམས་ཡེ་ཤེས་ཚོགས་གཉིས་ཀྱི། །འབྲས་བུ་མི་ཟད་གཏེར་དེ་འབྱུང༌། །ཞེས་སོ། །
དེ་ལ་དང་པོ་ཞིང་དག་པ་ལ། མཆོག་གི་ཞིང་དང་། གཙོ་བོའི་ཞིང་དང་། སྙིང་བརྩེའི་ཞིང་
གསུམ་ལས། མཆོག་གི་ཞིང་ནི་བསླུ་བ་མེད་པའི་དཀོན་མཆོག་གསུམ་པོ་སྟེ། ཆོས་ཐམས་ཅད་
ཀྱི་རྒྱལ་པོའི་མདོ་ལས། ལྷ་དང་བཅས་པའི་འཇིག་རྟེན་ན། །དཀོན་མཆོག་གསུམ་པོ་མ་
གཏོགས་པའི། །ཡོན་གྱི་གནས་ནི་འགའ་མེད་པས། །དངོས་པོ་ཀུན་གྱིས་དེ་ལ་མཆོད། །ཅེས་
སོ། །དེ་ལྟར་དཀོན་མཆོག་གསུམ་གྱི་མཚན་ཉིད་ཀྱང་། རྒྱུད་བླ་མ་ལས། འབྱུང་བ་དཀོན་ཕྱིར་
དྲི་མེད་ཕྱིར། །མཐུ་ལྡན་ཕྱིར་དང་འཇིག་རྟེན་གྱི། །རྒྱན་གྱུར་ཕྱིར་དང་མཆོག་ཉིད་ཕྱིར། །འགྱུར
བ་མེད་ཕྱིར་དཀོན་མཆོག་ཉིད། །ཅེས་སོ། །རྒྱུ་མཚན་དྲུག་གིས་ཁྱད་པར་དུ་འཕགས་པ་བསྟན་
ཞིང་དེ་ལ་དབྱེ་ན། ཕྱི་དང༌། ནང་དང༌། གསང་བ་དང་གསུམ་ལ་གསུམ་གསུམ་དགུ་རུ་
དབྱེའོ། །དེ་ལས་ཞིང་ལྷག་མ་དག་ནི། མཛོད་ལས། འཕགས་པ་མིན་ཡང་ཕ་མ་དང༌། །ནད་པ་
དང་ནི་ཆོས་སྨྲ་བ།
།སྐྱེ་མཐའི་བྱང་ཆུབ་སེམས་དཔའ་ལ། །ཡོན་ནི་གཞལ་དུ་མེད་པར་
གསུང༌། །ཞེས་སོགས་བཤད་དེ་འདིར་མི་སྤྲོའོ། །དེ་ལྟར་ཞིང་དག་པ་དང་མ་དག་པའི་ཁྱད་པར་
གང་གིས་དབྱེ་ན། ཞིང་དག་པ་རྫོགས་པའི་སངས་རྒྱས་ལ། བསམ་པ་དག་པ་སྙིང་ནས་དད་
པའི། དངོས་པོ་དག་པ་བྱེ་མ་སྙིམ་པ་གང་ཕུལ་བས་འཛམ་གླིང་གི་ཆོས་རྒྱལ་མྱ་ངན་མེད་དུ་
སྐྱེས་པ་དང༌། །བྱེ་མའི་འབྲས་བུ་གྲངས་དང་མཉམ་པའི་རིང་བསྲེལ་ཅན་གྱི་མཆོད་རྟེན་བཞེངས་
པ་དང་། དེ་བཞིན་དུ་སྐྱུ་རུ་ར་གཅིག་ཕུལ་བས་ཆོས་རྒྱལ་ཟླ་འོད་དང་མཉམ་པར་སྐྱེས་པ་དང་།
ཁྱེའུ་གཉིས་ཀྱིས་རྫོགས་པའི་སངས་རྒྱས་ལ་སེངྒེའི་འཇིགས་པ་ཡོད་པར་ལམ་སྣ་བྱས་པས་
སངས་རྒྱས་རྔ་སྒྲའི་རྒྱལ་པོར་ལུང་བསྟན་པ་དང༌། བྲམ་ཟེ་ཁྱེའུས་སངས་རྒྱས་ལ་དྭངས་པའི་
སེམས་ཀྱིས་མིག་མི་འཛུམ་པར་བལྟས་པས་འཕགས་པ་སྤྱན་རས་གཟིགས་སུ་ལུང་བསྟན་པ་
དང་། བྲམ་ཟེ་ཁྱེའུ་སངས་རྒྱས་མར་མེ་མཛད་འཆགས་པར་རི་དྭགས་པགས་པ་བཏིང་བས་མ་
3

སྤྲེལ་ལོ་སྤྲེལ་ཟླ།
འོངས་པ་ན་སངས་རྒྱས་ཤཱཀྱ་ཐུབ་པ་ལུང་བསྟན་པ་སོགས་སྨོས་ཀྱིས་མི་ལང་ངོ་། །གཉིས་པ་
འཁོར་གསུམ་ཀ་མ་དག་པའི་དབང་པོ་བརྒྱ་བྱིན་མངོན་མཐོའི་བསམ་པས་མཆོད་སྦྱིན་བརྒྱ་
བྱས་པས་དེ་ཐོབ་ཀྱང་ལས་དེ་ཟད་པ་ན། འབྲས་བུ་ལོག་པར་ལྟུང་བ་སྟེ། དབུ་མ་བཤེས་པའི་
འཕྲིན་ཡིག་ལས། བརྒྱ་བྱིན་འཇིག་རྟེན་མཆོད་འོས་གྱུར་ནས་སུ། །ཕྱིར་ཡང་ལས་ཀྱི་དབང་
གིས་ས་སྟེང་ལྟུང་། །འཁོར་བཅས་བསྒྱུར་བ་ཉིད་དུ་གྱུར་ནས་སུ། །འཁོར་བ་དག་ན་ཡང་བྲན་
ཉིད་དུ་འགྱུར། །ཞེས་སོ། །ཡང་ལྷ་མ་ཡིན་སྟོབས་ལྡན་གྱི་གཟའ་ཁྱབ་འཇུག་ལ་གོམ་པ་གང་གི་
ས་བྱིན་པས། ས་གསུམ་ཤོར་དེ་ས་འོག་ཏུ་འཆིངས་པ་ཐོབ་པ་དང༌། རྒྱལ་པོ་དུག་ཆེན་པོས་
སྡིག་པའི་མཆོད་སྦྱིན་ཆེན་པོ་དབང་ཕྱུག་མཆོད་པར་བརྩམས་པ་ན། ཁྱབ་འཇུག་གི་ཕྲག་དོག་
གིས་གཟིར་ནས་བཤིག་པས་དུག་ཆེན་པོ་བུ་དྲུག་ཁྲི་དང་བཅས་པ་དམྱལ་བའི་མེ་ནང་དུ་སྡོད་པ་
དང་། ལངྐ་མགྲིན་བཅུས་དབང་ཕྱུག་བསྒྲུབས་པས་དངོས་གྲུབ་ཐམས་ཅད་ཁྱབ་འཇུག་གི་རྒྱུས་
བཤིག་པ་དང༌། མ་སྐྱེས་དགྲས་ལྷས་བྱིན་མཆོད་པས་ཕ་བསད་པའི་རྩ་བ་ཆད་པ་དང་། དེ་ལ་
སོགས་པ་མ་དག་པའི་འབྲས་བུ་ལོག་པར་སྨིན་པ་མཐོང་བའི་ཆོས་སུ་གྱུར་པ་ནི་མཐའ་མེད་དེ།
ཆོས་ཀྱི་གྲགས་པས། ལོག་པའི་ལམ་ལ་མཐའ་མེད་པས། །དེ་དག་འདིར་ནི་སྤྲོ་བྱ་མིན། །ཞེས་
པ་ལྟར་རོ། །འདིར་སྨྲས་པ། རྡུལ་མུན་སྙིང་སྟོབས་གསུམ་ལ་ལམ་བྱས་ནས། །འབྲས་བུ་མི་
བཟད་བསྐྱེད་པའི་ལོག་པའི་བཤེས། །འཇིག་རྟེན་ལྷ་ཆེན་སྐྱབས་སུ་རེ་བ་ཡི། །སྐལ་མེད་དེ་དག་
མཆིལ་མས་མི་འདེབས་སུ། །རྒྱུ་མེད་པར་ཡང་འགྲོ་ལ་མཉེས་གཤིན་ཞིང་། །འབྲེལ་ཚད་དོན་
ལྡན་ནམ་ཡང་བསླུ་བ་མེད། །རྩོལ་མེད་ཐུགས་རྗེའི་ཀུན་ཁྱབ་དཀོན་མཆོག་གསུམ། །སྐལ་མེད་
ལོག་པར་གཏོང་ན་སུ་ལ་རེ། །ཞེས་སྐབས་སུ་སྨྲས་སོ། །དེ་ལྟར་བསོད་ནམས་བསགས་པའི
ཞིང་མཆོག་དང་། །དམན་པའི་བྱེ་བྲག་བསྟན་པ་སྟེ་རྣམ་པར་བཅད་པ་དང་པོའི་ཚན་ནོ། །
གཉིས་པ་དཀོན་མཆོག་རྩ་གསུམ་རྒྱལ་བ་རབ་འབྱམས་ཀྱི་གསང་བ་གསུམ་གྱི་རང་
4

སྤྲེལ་ལོ་སྤྲེལ་ཟླ།
གཟུགས། ལུས་ཅན་གྱི་བསོད་ནམས་ཆེན་པོ་བསྐྱེད་པའི་ཞིང་གི་དམ་པ་ཨོ་རྒྱན་གྱི་སློབ་དཔོན་
ཆེན་པོ་པདྨ་འབྱུང་གནས། ཞེས་མཚན་གྱི་སྣང་བ་ཆ་རེ་རེས་ཀྱང་སྲིད་པ་གསུམ་གྱི་རྒུད་པའི
མུན་པ་དྲུང་ནས་འབྱིན་ནུས་པའི་བདག་ཉིད་ཆེན་པོ་དེའི་རང་བཞིན་འདས་དང་མ་འོངས་ད་ལྟ་
དུས་གསུམ་གྱི་གཤེགས་ཤིང་བཞུགས་པའི་རྒྱལ་བ་རྣམས་དང་གཉིས་སུ་མེད་པར་བཞུགས་
པའི་ཚུལ་ནི་སུ་ཞིག་གིས་བརྗོད་པར་ནུས་ཀྱི། དཀོན་མཆོག་བརྩེགས་པར། ནམ་མཁས་ཇི་
སྙེད་ཁྱབ་གྱུར་པ། །སྐུ་ཡིས་ཀྱང་ནི་དེ་སྙེད་ཁྱབ། །སྐུ་ཡིས་ཇི་སྙེད་ཁྱབ་གྱུར་པ། །གསུང་གིས་
ཀྱང་ནི་དེ་སྙེད་ཁྱབ།
།གསུང་གིས་ཇི་སྙེད་ཁྱབ་གྱུར་པ། །ཐུགས་ཀྱིས་ཀྱང་ནི་དེ་སྙེད་
ཁྱབ། །ཐུགས་ཀྱིས་ཇི་སྙེད་ཁྱབ་གྱུར་པ། །འོད་ཀྱིས་ཀྱང་ནི་དེ་སྙེད་ཁྱབ། །འོད་ཀྱིས་ཇི་སྙེད་
ཁྱབ་གྱུར་པ། །ཡེ་ཤེས་ཀྱང་ནི་དེ་སྙེད་ཁྱབ། །ཡེ་ཤེས་ཇི་སྙེད་ཁྱབ་གྱུར་པ། །སྤྲུལ་པས་ཀྱང་ནི་
དེ་སྙེད་ཁྱབ། །ཞེས་སོ། །ཡང་ལུང་བསྟན་དངུལ་དཀར་མེ་ལོང་ལས། འབྱུང་ལྔས་གར་ཁྱབ་
པདྨ་བདག་གིས་ཁྱབ། །ཁམས་དྲུག་མ་ཟད་བདག་གི་གཟུགས་མི་འཛད། །ནམ་མཁའི་རང་
བཞིན་མཐའ་བྲལ་པདྨ་ལ། །ཚུར་མཐོང་སྐྱེས་བོས་ཁོ་བོ་ཅི་ལྟར་ཤེས། །ཞེས་དང་། ཞལ་ཆེམས་
མུ་ཏིག་རྒྱན་ཕྲེང་ལས། ཨ་ཧོ། ལས་ཅན་དག་པའི་རྗེ་འབངས་ང་ལ་གསོན། །སྨྲེ་ངག་མཆི་མ་མ་
འདོན་ཟབ་དོན་སྐྱོང་། །སྣང་སྲིད་འཁོར་འདས་པདྨ་ང་ཡི་ཞིང་། །སངས་རྒྱས་སེམས་ཅན་པདྨ་
ང་ཡི་འཕྲུལ། །འཛམ་གླིང་བྱེ་བ་ཕྲག་བརྒྱར་གང་འདུལ་གྱི། །པདྨ་འབྱུང་གནས་སྒྱུ་འ །ནས་སྒྱུ་འཕྲུལ་བཀོད
པ་རེ། །འགྲོ་འོང་གཤེགས་བཞུགས་མཚན་མ་ག་ལ་ཡོད། །འཆི་མེད་ནམ་མཁའ་འདི་དག་གཡོ་
འགུལ་ནས། །པདྨ་འབྱུང་གནས་གཤེགས་བཞུགས་ཡོད་པ་ཡིན། །རི་རབ་ལྷུན་པོ་གནས་
གཞན་བསྐྱོད་པ་ན། །པད་འབྱུང་སྐྱེ་འགགས་གནས་གསུམ་མཐའ་ལ་གནས། །གངྒཱའི་ཀླུང་རྡུལ་
གྲངས་སུ་ཐེབས་པ་ན། །པད་འབྱུང་སྒྱུ་འཕྲུལ་མཐའ་མ་རྙེད་པ་ཡིན། །སྟོང་གསུམ་ས་གཞི་གོམ་
པས་གཞལ་ནུས་ན། །པདྨ་འབྱུང་གནས་རང་བཞིན་རྟོགས་པ་ཡིན། །གདོང་དམར་བོད་ཀྱི་དད་
ལྡན་ཕོ་མོ་རྣམས། །གདུང་ཡུས་སྐད་དུ་སྐུར་བ་མ་འདེབས་ཤིག །ཅེས་སོ། །
5

སྤྲེལ་ལོ་སྤྲེལ་ཟླ།
རྗེ་དུས་གསུམ་མཁྱེན་པ་འདི་ལྟ་བུ་ལུང་བསྟན་ཡོད་མེད་སོགས་རྟོག་བཏགས་ཀྱིས་སྒྲུབ
དགོས་པ་མ་ཡིན་ཏེ། ཐུབ་པའི་དབང་པོས། ང་ནི་རང་བྱུང་རྫོགས་སངས་རྒྱས། །ང་ལ་མཁན་པོ་
ཡོད་མ་ཡིན། །ང་ནི་འཇིག་རྟེན་དགྲ་བཅོམ་པ། །བསིལ་གྱུར་ཟག་པ་ཟད་པ་ཡིན། །ང་ནི་སྟོན་པ་
བླ་ན་མེད། །ལྷ་དང་ལྷ་མིན་དྲི་ཟར་བཅས། །ང་ཡི་དོ་ཟླའི་གང་ཟག་སུ། །ཞེས་གསུངས་པ་ལྟར་
རོ། །དེ་ལྟ་ནའང་ཚུར་མཐོང་གི་སྐྱེ་བོ་བློ་མིག་མ་དག་པ་རྣམས་ཡིད་ཆེས་བསྐྱེད་པའི་ཕྱིར། རྒྱ་
བོད་ཀྱི་སྐྱེས་མཆོག་སྨྲ་བའི་ཉི་མ་དག་གིས་ཀྱང་ལུང་ཁུངས་གཙོ་བོར་འདོན་པ་ནི། རྗེ་ཆོས་ཀྱི་
གྲགས་པས། ཉེས་པ་ཟད་པ་རྫུན་གྱི་ཚིག །སྨྲ་བར་མི་འགྱུར་རྒྱུ་མེད་ཕྱིར། །ཉེས་ཟད་ལུང་དུ་
ཤེས་པར་བྱ། །ཞེས་གསུངས་ཤིང་། སངས་རྒྱས་ཐུབ་པའི་དབང་པོས་ཀྱང་། གང་གི་ཚེ་ན་ཡང་
དག་པར་རྫོགས་པའི་སངས་རྒྱས་མར་མེ་མཛད་ཀྱིས་ང་ལ་བྲམ་ཟེ་ཁྱེའུ་ཁྱོད་སླད་མའི་ཚེ་སླད་
མའི་དུས་ལྔ་བརྒྱའི་ཐ་མ་ལ་སངས་རྒྱས་ཤཱཀྱ་ཐུབ་པ་ཞེས་བྱ་བར་ལུང་བསྟན་ཏོ། །ཞེས་དང༌།
གསུང་རབ་ཡན་ལག་བཅུ་གཉིས་ལས་ལུང་བསྟན་པའི་སྡེ་ཞེས་བཤད་དོ། །
དེའི་ཕྱིར་ན་རྗེ་བདག་ཉིད་ཆེན་པོའི་གསང་བ་གསུམ་གྱི་རང་བཞིན་མདོ་ཙམ་བཤད་ན། _ རྗེ་
འདི་ཆོས་ཀྱི་སྐུའི་གནས་སྐབས་ན་གདོད་མའི་མགོན་པོ་འོད་མི་འགྱུར་བ་དེ་ཉིད། ཆོས་སྐུ་
འདུས་མ་བྱས་པའི་རང་བཞིན་དུས་གསུམ་མཉམ་ཉིད་རྟག་པ་རྒྱུན་གྱི་འཁོར་ལོར་བཞུགས་པ་
སྟེ། ནམ་མཁའ་ཆེ་བསམ་གྱིས་མི་ཁྱབ་པའི་རྒྱུད་ལས། ཀུན་བཟང་ཐུགས་རྗེ་ཀློང་ཡངས་
ནས། །འགག་མེད་ཐུགས་རྗེའི་རྩལ་ཆེན་འཕྲོ། །གདུལ་བྱའི་ཞིང་དུ་པདྨ་ལ། །ངོ་མཚར་སྤྲུལ་
པའི་སྐུར་སྣང་ངོ༌། །ཞེས་སོ། །དེ་ཉིད་ཀྱི་རང་མདངས་མ་འགགས་པ་འོད་གསལ་ལྷུན་གྲུབ་བདེ་
བ་ཆེན་པོའི་རོལ་པ་འགའ་ཞིག་ལས། རྡོ་རྗེ་འཆང་དང་། རྡོ་རྗེ་སེམས་དཔའ། རྣམ་སྣང་། མི་
བསྐྱོད་པ་སོགས་རིགས་བརྒྱའི་རྣམ་འཕྲུལ་དུ་གསལ་བ་ལས། རྡོ་རྗེ་འཆང་དངོས་ཡིན་པ་ནི།
ཧེ་རུ་ཀ་གསང་བའི་རྒྱུད་ལས། ཡང་དག་མཆོག་གི་སྟོན་པ་ནི། །གསང་བ་གསུམ་གྱི་མཛོད་
འཆང་བ། །དྲི་བྲལ་པདྨའི་སྙིང་པོ་ལས། ངོ་མཚར་ཀོ་ཤའི་མཚོ་གླིང་འཁྲུངས། །ཞེས་སོ། །རྡོ་རྗེ་
6

སྤྲེལ་ལོ་སྤྲེལ་ཟླ།
སེམས་དཔའ་དང་དབྱེར་མེད་པ་ནི། གསང་རྒྱུད་ལས། སྟོབས་ཀྱི་དབང་པོས་འགྲོ་བ་
འདུལ། །མ་འོངས་ཕྱི་མར་གྱུར་པ་ན། །རྡོ་རྗེ་སེམས་དཔའ་པདྨ་ལས། །ཡང་དག་མཆོག་གི་སྐུ་
བརྙེས་འགྱུར། །ཞེས་དང་། འཕགས་པ་སྤྱན་རས་གཟིགས་དབང་ཕྱུག་དངོས་ཡིན་པ་ནི། འཁོར་
བ་དང་པོ